গলাধঃকরণ
গলাধঃকরণ বা গিলে ফেলা, যাকে বৈজ্ঞানিক পরিপ্রেক্ষিতে ডিগ্লুটিশন (Deglutition) বা ইনগ্লুটিশনও (Inglutition) বলা হয়। গেলা, খাওয়া এবং পান করার একটি গুরুত্বপূর্ণ অংশ। যদি প্রক্রিয়াটি ব্যর্থ হয় এবং উপাদান (যেমন খাদ্য, পানীয় বা ওষুধ) শ্বাসনালীর মধ্য দিয়ে যায়, তাহলে শ্বাসরোধ বা পালমোনারি অ্যাসপিরেশন হতে পারে। মানবদেহে এপিগ্লটিস স্বয়ংক্রিয়ভাবে অস্থায়ী বন্ধ হয়ে যায় যা গিলে ফেলার প্রতিবর্ত ক্রিয়া দ্বারা নিয়ন্ত্রিত হয়। খাদ্য, পানীয় বা অন্যান্য উপাদানের যে অংশটি গেলার পর গলা দিয়ে নীচে গ্রাসনালীর মধ্যে চলে যায় তাকে বোলাস বলে।